जानकारी के मुताबिक, त्रिवेदी कैंप के परिवार की एक लड़की का विवाह यमुनानगर के जगाधरी के रहने वाले युवक के साथ तय किया गया था। बारात 11 सितंबर को गांव में आनी थी और उसी दिन शगुन की रस्म भी थी। लड़की के पिता ने बताया कि बेटी का रिश्ता समेत रिंग सेरेमनी बीते साल 28 अप्रैल को हुई थी। इस बीच वे सभी रीति-रिवाज निभाते रहे। शादी के लिए कार्ड बंट चुके थे और घर में रिश्तेदार पहुंचे हुए हैं। बरात और शादी के लिए शामियाना लगाकर हलवाई भी मिठाइयां आदि बनाने में लग गए थे।इसी दौरान लड़के के परिवार से आए संदेश ने उनकी नींद हराम कर दी। खुशियों भरा माहौल गमगीन हो गया। दूल्‍हा पक्ष ने उसके गायब होने की बात बताई।